COL บวกกว่า 5% จ่อเปิดคลังสินค้าออโต้แห่งใหม่ไตรมาส 3/61 โบรกฯแนะ “ซื้อ” ชูเป้า 31.50 บ.
COL บวกกว่า 5% จ่อเปิดคลังสินค้าออโต้แห่งใหม่ไตรมาส 3/61 โบรกฯแนะ "ซื้อ" ชูเป้า 31.50 บ. โดย ณ เวลา 12.10 น. อยู่ที่ 29.25 บาท บวก 1.50 บาท หรือ 5.41% สูงสุดที่ 29.25 บาท ต่ำสุดที่ 27.75 บาท ด้วยมูลค่าซื้อขาย 49.39 ล้านบาท
30 ส.ค. 2561

ผู้สื่อข่าวรายงานว่า ราคาหุ้น บริษัท ซีโอแอล จำกัด (มหาชน) หรือ COL ณ เวลา 12.10 น. อยู่ที่ 29.25 บาท บวก 1.50 บาท หรือ 5.41% สูงสุดที่ 29.25 บาท ต่ำสุดที่ 27.75 บาท ด้วยมูลค่าซื้อขาย 49.39 ล้านบาท

ด้าน บลซีจีเอส-ซีไอเอ็มบี ระบุในบทวิเคราะห์ (30 ส.ค.) แนะนำ “ซื้อ” COL ราคาเป้าหมาย 31.50 บาท/หุ้น โดยผู้บริหารคาดตัวเลขยอดขายต่อสาขาเดิม (SSSG) ของธุรกิจออฟฟิตเมทอยู่ที่ 4-5% ในคาดการณ์ปี 2561 ใกล้เคียงกับที่คาด โดยจำนวนสาขาเพิ่มขึ้น 8.7% จากปีก่อน ในคาดการณ์ปี 2561 เป็น 187 สาขา เป็น ออฟฟิตเมท 74 สาขา และ B2S 113 สาขา
โดย คลังสินค้าแบบออโต้แห่งใหม่ของบริษัทจะเริ่มดำเนินงานในไตรมาส 3/61 ซึ่งจะทำให้ค่าใช้จ่ายในการขนส่งลดลง อีกทั้ง บริษัทจะออกสินค้าใหม่ในกลุ่ม HoReCa ในไตรมาส 4/61 และ กลุ่มอุปกรณ์ทางการแพทย์ในไตรมาส 1/62 คงคำแนะนำ “ซื้อ” ราคาเป้าหมาย 31.50 บาท